CELEX: 52007PC0364
Language: da
Date: 2007-06-27
Title: Forslag til Europa-Parlamentets og Rådets forordning om ændring af forordning (EF) nr. 2004/2003 om statut for og finansiering af politiske partier på europæisk plan

Vigtig juridisk meddelelse

|

52007PC0364

Forslag til Europa-Parlamentets og Rådets forordning om ændring af forordning (EF) nr. 2004/2003 om statut for og finansiering af politiske partier på europæisk plan  /* KOM/2007/0364 endelig udg. - COD 2007/0130 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 27.6.2007KOM(2007) 364 endelig2007/0130 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 2004/2003 om statut for og finansiering af politiske partier på europæisk plan(forelagt af Kommissionen)BEGRUNDELSE1) Baggrund for forslaget-  Begrundelse og mål for forslagetEF-traktatens artikel 191 fastslår, at politiske partier på europæisk plan spiller en afgørende rolle, og denne artikel udgør retsgrundlaget for forordningen om politiske partier, som Europa-Parlamentet og Rådet vedtog i 2003. For at styrke og optimere EU's demokratiske infrastruktur tager dette forslag sigte på at forbedre og tilpasse den eksisterende forordning i lyset af de sidste fire års erfaring[1].Forordningen har med succes udgjort den nødvendige ramme for finansieringen af de europæiske politiske partiers aktiviteter. Det antal politiske partier på europæisk plan, der finansieres i henhold til forordningen, er steget fra otte til ti og udgør et meget bredt spektrum af de politiske kræfter i Den Europæiske Union. Finansieringen sker over budgetpost 402, kapitel 40, afsnit IV i sektion I (Parlamentet) i Den Europæiske Unions budget. Selv om forordningen har været en succes, er der naturligvis behov for at tilpasse rammerne i lyset af den hidtidige erfaring. Formålet med dette forslag er derfor at foretage et begrænset antal ændringer af forordning (EF) nr. 2004/2003 om statut for og finansiering af politiske partier på europæisk plan, der blev vedtaget i juni 2003.-  Generel baggrundDet er et af Den Europæiske Unions klare politiske mål at fremme et europæisk offentligt rum, der opmuntrer til en informeret deltagelse i det demokratiske liv i EU. En af de vigtige erfaringer fra Kommissionens fremme af demokrati, dialog og debat gennem Plan D er, at der både er efterspørgsel efter og mulighed for foranstaltninger, der styrker og udbreder den politiske dialog.Kommissionen understregede i hvidbogen om en europæisk kommunikationspolitik, at de politiske partier spiller en vigtig rolle for udviklingen af et europæisk offentligt rum. Høringen om hvidbogen bekræftede betydningen af et større engagement fra de politiske partier på europæisk plan, der kan give anledning til transnationale offentlige debatter i EU. Det kan også bidrage til at fremme en øget deltagelse i de europæiske valg. På samme måde blev det understreget i Kommissionens meddelelse "Valget til Europa-Parlamentet i 2004", at europæiske politiske partier også kan spille en rolle, navnlig med hensyn til at tilskynde EU-borgerne til i højere grad at deltage i den demokratiske proces på europæisk og nationalt niveau [2] .Der findes ingen enkelt vej – og helt sikkert ikke bare én løsning – til at opfylde borgernes ønsker om demokrati og deltagelse. Det er klart, at disse ønsker skal fremmes af en meget lang række initiativer og foranstaltninger med særlig vægt på initiativer på græsrodsniveau gennemført med et aktivt borgerengagement. Det er vigtigt at sikre den bredest mulige borgerdeltagelse – herunder ikke mindst unge – i EU's demokratiske liv for at sikre, at alle stemmer høres.Det europæiske niveau kan hjælpe med at stimulere og fremme opfyldelsen af disse mål. Det var og er baggrunden for oprettelsen af politiske partier på europæisk plan, der spiller en afgørende rolle for at udfylde gabet mellem politik på nationalt og europæisk niveau og for at sikre, at de europæiske borgere bliver hørt.2) EUROPA-PARLAMENTETS EVALUERING AF DEN NUVÆRENDE FORORDNINGIfølge artikel 12 i forordningen skal Europa-Parlamentet offentliggøre en rapport om anvendelsen af forordningen. Artikel 12 fastslår, at rapporten i givet fald skal foreslå ændringer til finansieringsordningen. Europa-Parlamentets konklusioner fremgår af dets beslutning af 23. marts 2006[3].Denne beslutning identificerede en række problemer vedrørende forordningens anvendelse og indeholdt anbefalinger til ændringer.Anbefalingerne kan inddeles i tre kategorier:a) Anbefalinger om at revidere de finansielle bestemmelser i forordningen for at tilpasse dem til de særlige behov for de politiske partier på europæisk planDenne kategori omfatter navnlig muligheden af at opbygge finansielle reserver med midler fra kilder uden for Den Europæiske Unions budget; en lempelse af begrænsningerne for overførsler mellem forskellige budgetposter; sikring af den finansielle sikkerhed, der er nødvendig for langsigtet planlægning, og mulighed for at overføre en vis procentdel af bevillingerne fra et år til første kvartal i det følgende år.b) Anbefalinger til Kommissionen om at fremlægge forslag om støtte til europæiske politiske fonde, der er knyttet til de politiske partier på europæisk planDenne anbefaling fokuserer på behovet for at fremme udviklingen af europæiske politiske fonde for at understøtte og fremme de europæiske partiers indsats for at udvikle den politiske oplysning og debat og opfordrer specielt Kommissionen til at fremlægge et forslag til, hvordan de europæiske politiske fonde kan støttes.c) Forskellige anbefalinger om revision af andre aspekter af forordningen i overensstemmelse med anbefalinger fra de relevante aktørerDer er tale om problemer, der skyldes, at de europæiske politiske partier ikke har nogen ensartet retlig status. Endvidere nævner rapporten en manglende klarhed om reglerne for europæiske politiske partiers deltagelse i valgkampagner. Endelig opfordrer Europa-Parlamentet i sin rapport til at inddrage de europæiske ungdomsorganisationer i denne sammenhæng.3) FORSLAGETS RETLIGE ASPEKTER-  Resumé af den foreslåede foranstaltningKommissionen har nøje overvejet Europa-Parlamentets anbefalinger ved udarbejdelsen af dette forslag.Det skal understreges, at Europa-Parlamentet selv har taget en række initiativer for at rette op på de mangler, der blev identificeret i Europa-Parlamentets beslutning, ved den 1. februar 2006 at ændre Præsidiets afgørelse af 29. marts 2004 om fastsættelse af gennemførelses-bestemmelser til forordning (EF) nr. 2004/2003[4]. Det betyder, at dette forslag om ændring af forordningen, udelukkende tager sigte på at rette op på de mangler, der kræver en ændring af selve forordningen, og som Europa-Parlamentet ikke kan foretage alene. Som nævnt ovenfor er den relevante budgetpost inkluderet i Parlamentets sektion i EU-budgettet, og Parlamentet er den anvisningsberettigede.Kommissionens forslag til ændringer kan inddeles i tre hovedpunkter. Hvad angår en forbedring af bestemmelserne om finansiering af politiske partier på europæisk plan, foreslås det at ændre disse i to henseender. For det første foreslås det at give de politiske partier mulighed for som en undtagelse fra forbuddet mod fortjeneste ifølge artikel 109 i finans-forordningen at overføre en vis procentdel (25 %) af de samlede årlige indtægter fra et år til første kvartal i det følgende år. Denne bestemmelse vil give partierne bedre mulighed for at reagere på ændrede politiske forhold og prioriteter, som det er vanskeligt at forudsige, når partierne udarbejder de årlige budgetter og arbejdsprogrammer.For det andet foreslås det at give de politiske partier på europæisk plan mulighed for at opbygge finansielle reserver ved at opspare indtægter, som partierne selv oparbejder ud over det nye nedsatte mindstekrav til medfinansiering på 15 %. Den nye artikel 9, stk. 8, der også er en undtagelse fra forbuddet mod fortjeneste ifølge artikel 109 i finansforordningen, vil give partierne mulighed for en større finansiel sikkerhed og planlægning, samtidig med at partierne får et stærkt incitament til at styrke deres egne ressourcer og dermed reducere deres afhængighed af offentlig finansiering fra EU. For at sikre en passende balance foreslås det at give partierne mulighed for at opbygge en opsparing, der svarer til 100 % af deres gennemsnitlige årlige indtægter. Hvis et parti overskrider dette opsparingsniveau, vil fremtidige offentlige tilskud blive nedsat tilsvarende.Hvad angår politiske fonde på europæisk plan, mener Kommissionen ikke, at sådanne fonde skal spille en afgørende rolle for at understøtte og fremme aktiviteter og mål for politiske partier på europæisk plan. Europæiske politiske fonde kan understøtte og supplere de politiske partiers aktiviteter gennem en række aktiviteter, der bidrager til debatten om europæiske politiske spørgsmål og den europæiske integrationsproces, herunder ved at være katalysator for nye idéer, analyser og politiske visioner. De europæiske politiske fonde kan således samle en række forskellige relevante aktører – herunder nationale politiske fonde, og akademikere, der har mulighed for at berige den offentlige debat og udvikle nye og innovative forslag.Politiske fonde spiller allerede en vigtig rolle i de nationale politiske systemer i mange medlemsstater, bl.a. fordi politiske fonde har mulighed for at iværksætte andre og mere langsigtede aktiviteter end politiske partier på europæisk plan, der naturligvis lægger mere vægt på at reagere på EU's politik her og nu. De politiske fonde kan bl.a. iværksætte følgende aktiviteter:-  observere, analysere og bidrage til debatten om europæiske politiske spørgsmål og den europæiske integrationsproces-  støtte europæiske seminarer, uddannelsestiltag, konferencer og undersøgelser på disse områder blandt de berørte aktører-  udgøre en ramme for nationale politiske fonde og akademikere, der muliggør samarbejde på europæisk plan, herunder ungdomsorganisationer og andre repræsentanter for civilsamfundet.Da de politiske fonde er tæt knyttet til de europæiske politiske partier, foreslås det, at de skal fremsende deres ansøgning om finansiering via det politiske parti på europæisk plan, som de er knyttet til (jf. ny artikel 4, stk. 4). For at sikre gennemsigtighed - og i overensstemmelse med princippet om aktivitetsbaseret budgettering – vil bevillingerne til politiske fonde på europæisk plan kunne opføres som en separat budgetpost i kapitel 40, afsnit IV, sektion I (Parlamentet) i Den Europæiske Unions budget.Endelig foreslås det klart at fastslå, at midler fra Den Europæiske Unions budget også kan anvendes til at finansiere kampagner, der føres af politiske partier på europæisk plan i forbindelse med valg til Europa-Parlamentet, forudsat at dette ikke udgør en direkte eller indirekte finansiering af nationale politiske partier eller deres kandidater. Denne ændring er en logisk følge af kravet i den eksisterende forordning om, at politiske partier på europæisk plan skal have deltaget i valg til Europa-Parlamentet eller have udtrykt hensigt herom.2007/0130 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 2004/2003 om statut for og finansiering af politiske partier på europæisk planEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 191,under henvisning til forslag fra Kommissionen[5],efter proceduren i traktatens artikel 251[6], ogud fra følgende betragtninger:(1) Det foreskrives i artikel 12 i forordning (EF) nr. 2004/2003, at Europa-Parlamentet skal offentliggøre en rapport om anvendelsen af forordningen og i givet fald foreslå ændringer til finansieringsordningen.(2) I beslutning af 23. marts 2006 om anvendelsen af forordning (EF) nr. 2004/2003[7] anførte Europa-Parlamentet, at forordningen burde forbedres på en række punkter i lyset af den erfaring, der er opnået siden ikrafttrædelsen i 2003.(3) Der bør indføres bestemmelser om finansiel støtte til politiske fonde på europæisk plan i denne forordning, da europæiske politiske fonde, der er knyttet til de europæiske politiske partier, gennem deres aktiviteter kan støtte de europæiske politiske partiers mål, bl.a. ved at bidrage til debatten om europæiske politiske spørgsmål og den europæiske integrationsproces, f.eks. ved at være katalysator for nye idéer, analyser og politiske løsninger.(4) Det er et vigtigt mål at sikre den bredest mulige borgerdeltagelse i EU's demokratiske liv. I den forbindelse kan politiske ungdomsorganisationer spille en særlig rolle ved at skabe interesse for og konkret viden om EU's politiske system hos unge mennesker og derved aktivt fremme deres deltagelse i den demokratiske proces på europæisk niveau.(5) Reglerne for finansiering af politiske partier på europæisk plan bør tilpasses, så de i højere grad tager hensyn til de særlige betingelser, som politiske partier arbejder under, herunder skiftende politiske udfordringer og dagsordener, der har budget-mæssige virkninger, som de politiske partier ikke kan forudsige, når de udarbejder deres årlige arbejdsprogrammer og budgetter. I den henseende bør der indføres en begrænset mulighed for at overføre midler fra et givet år til første kvartal i det følgende år.(6) For at fremme partiernes muligheder for langsigtet finansiel planlægning, tage højde for forskellige finansieringsbehov fra et år til et andet og styrke partiernes incitamenter til ikke udelukkende at basere sig på offentlig finansiering, bør de politiske partier på europæisk plan have mulighed for at opbygge begrænsede finansielle reserver baseret på egne midler, der stammer fra andre kilder end Den Europæiske Unions budget.(7) For at skabe betingelser, der bidrager til finansieringen af politiske partier på europæisk plan, samtidig med at disse opfordres til at sikre en passende langsigtet finansiel planlægning, er det nødvendigt at justere mindstekravene til medfinansiering.(8) Med henblik på yderligere at understrege og fremme det europæiske aspekt ved valg til Europa-Parlamentet, bør det klart fastslås, at bevillinger fra Den Europæiske Unions budget også kan anvendes til at finansiere kampagner, der føres af politiske partier på europæisk plan i forbindelse med valg til Europa-Parlamentet, forudsat at dette ikke udgør en direkte eller indirekte finansiering af nationale politiske partier eller deres kandidater.UDSTEDT FØLGENDE FORORDNING:Artikel 1I forordning (EF) nr. 2003/2004 foretages følgende ændringer:(1) I artikel 2 indsættes følgende som nr. 4:"4. "Politiske fonde på europæisk plan": en enhed eller et netværk af enheder, der har status som juridisk person i en medlemsstat, som er knyttet til et politisk parti på europæisk plan, og som via sine aktiviteter støtter og supplerer det europæiske politiske partis mål, bl.a. ved at:-  observere, analysere og bidrage til debatten om europæiske politiske spørgsmål og den europæiske integrationsproces-  arrangere og støtte gennemførelse af seminarer, uddannelse, konferencer og undersøgelser på disse områder blandt de berørte aktører, herunder ungdoms-organisationer og andre repræsentanter for civilsamfundet-  udgøre en ramme for nationale politiske fonde og akademikere og andre aktører med henblik på at samarbejde på europæisk plan."(2) I artikel 3 foretages følgende ændringer:Efter litra d) indsættes følgende som stk. 2 og 3:"En politisk fond på europæisk plan skal opfylde følgende betingelser:a) den skal være tilknyttet et af de politiske partier på europæisk plan, der er anerkendt i overensstemmelse med artikel 3, som bekræftet af det pågældende partib) den skal, særligt i sit program og i sine aktiviteter, overholde de principper, som Den Europæiske Union bygger på, nemlig principperne om frihed, demokrati, respekt for menneskerettighederne og de grundlæggende frihedsrettigheder samt retsstatsprincippet.Inden for rammerne af denne forordning skal alle politiske partier og fonde på europæisk plan definere de særlige regler for deres forbindelser, herunder sikre en passende adskillelse af den daglige drift og af de ledende strukturer i den politiske fond på europæisk plan på den ene side, og det politiske parti på europæisk plan, som fonden er tilknyttet, på den anden side."(3) I artikel 4 indsættes følgende som stk. 4, 5, 6 og 7:"4. En politisk fond på europæisk plan kan ansøge om finansiering gennem det politiske parti på europæisk plan, som den er tilknyttet.5. Finansiering af en politisk fond på europæisk plan sker på basis af fondens tilknytning til et politisk parti på europæisk plan, idet artikel 10, stk. 1, finder anvendelse. Artikel 9 finder anvendelse på de midler, der således tildeles.6. Midler tildelt en politisk fond på europæisk plan må kun anvendes til at finansiere fondens aktiviteter, jf. artikel 2, stk. 4.7. Bestemmelserne i stk. 1 og 3, finder tilsvarende anvendelse på politiske fonde på europæisk plan ved behandlingen af ansøgninger om finansiering over Den Europæiske Unions almindelige budget."(4) I artikel 5 indsættes følgende som stk. 4, 5 og 6:"4. Bestemmelserne i stk. 2 finder tilsvarende anvendelse på politiske fonde på europæisk plan.5. Hvis et politisk parti på europæisk plan, som en politisk fond på europæisk plan er tilknyttet, ikke mere kan anses for et sådant, udelukkes den pågældende politiske fond på europæisk plan fra finansiering i henhold til denne forordning.6. Hvis Europa-Parlamentet konstaterer, at en af betingelserne i artikel 3, stk. 1, litra c), ikke længere er opfyldt, udelukkes den pågældende politiske fond på europæisk plan fra finansiering i henhold til denne forordning."(5) Artikel 6 affattes således:"Artikel 6Krav i forbindelse med finansiering1. Et politisk parti på europæisk plan og en politisk fond på europæisk plan:a) offentliggør hvert år en oversigt over indtægter og udgifter og en erklæring om aktiver og passiverb) opgiver indtægtskilder i form af en fortegnelse over donatorer og gaver, som hver donator har givet, med undtagelse af gaver, som ikke overstiger 500 EURDer må ikke modtages:a) anonyme gaverb) gaver fra budgettet for de politiske grupper i Europa-Parlamentetc) gaver fra enhver virksomhed, som offentlige myndigheder direkte eller indirekte kan udøve bestemmende indflydelse over som følge af ejerskab, kapital-indskud eller de for virksomheden gældende reglerd) gaver, der overstiger 12 000 EUR pr. år og pr. donator fra enhver fysisk eller juridisk person ud over de virksomheder, der er nævnt i litra c), jf. dog stk. 2 og 3.2. Bidrag til et politisk parti på europæisk plan fra nationale politiske partier, der er medlemmer af et politisk parti på europæisk plan, er tilladt. De må ikke overstige 40% af det pågældende partis årlige budget.3. Bidrag til en politisk fond på europæisk plan fra nationale politiske fonde, der er medlemmer af en politisk fond på europæisk plan, og fra politiske partier på europæisk plan, er tilladt. De må ikke overstige 40% af den pågældende fonds årlige budget."(6) Artikel 7 affattes således:"Artikel 7Forbud mod finansiering1. Finansieringen af politiske partier på europæisk plan over Den Europæiske Unions almindelige budget eller fra enhver anden kilde kan ikke anvendes til direkte eller indirekte finansiering af andre politiske partier og navnlig ikke af nationale partier, der fortsat er underlagt de nationale regler.2. Finansieringen af politiske fonde på europæisk plan over Den Europæiske Unions almindelige budget kan ikke anvendes til direkte eller indirekte finansiering af politiske partier på europæisk plan eller fonde på nationalt plan."(7) Artikel 8 affattes således:"Artikel 8Udgifternes artUden at det berører finansieringen af politiske fonde, kan bevillinger fra Den Europæiske Unions almindelige budget i henhold til denne forordning kun anvendes til udgifter, der har direkte forbindelse med de målsætninger, som er fastsat i det politiske program, der er nævnt i artikel 4, stk. 2, litra b).Disse udgifter omfatter administration, teknisk støtte, møder, forskning, grænse-overskridende arrangementer, undersøgelser, information og publikationer.Disse udgifter kan også omfatte finansiering af kampagner, som føres af politiske partier på europæisk plan i forbindelse med valg til Europa-Parlamentet, som de deltager i, jf. artikel 3, stk. 1, litra d). I overensstemmelse med artikel 7 må disse bevillinger ikke udgøre en direkte eller indirekte finansiering af nationale politiske partier eller deres kandidater."(8) I artikel 9 foretages følgende ændringer:a) Stk. 1 affattes således:"1. Bevillingerne til finansiering af de politiske partier på europæisk plan og til politiske fonde på europæisk plan fastsættes i forbindelse med den årlige budget-procedure og gennemføres i overensstemmelse med finansforordningen (Rådets forordning (EF, Euratom) nr. 1605/2002*) og gennemførelsesbestemmelserne vedrørende De Europæiske Fællesskabers almindelige budget (Kommissionens forordning (EF, Euratom) nr. 2342/2002**).Gennemførelsesbestemmelserne til denne forordning fastsættes af den anvisnings-berettigede."b) Stk. 3 affattes således:"3. Kontrollen med de midler, der tildeles i henhold til denne forordning, foretages i overensstemmelse med forordning (EF, Euratom) nr. 1605/2002 og forordning (EF, Euratom) nr. 2342/2002.Kontrollen foretages desuden ved en årlig påtegning fra en ekstern og uafhængig revision. Denne påtegning fremsendes senest seks måneder efter det pågældende finansårs afslutning til Europa-Parlamentet."c) Følgende indsættes som stk. 7, 8 og 9:"7. Hvis et europæisk politisk partis indtægter overstiger udgifterne ved udgangen af det regnskabsår, hvortil det modtog et driftstilskud, kan en del af overskuddet indtil 25 % af de samlede indtægter for det pågældende år, som en undtagelse fra forbuddet mod fortjeneste ifølge artikel 109 i forordning (EF, Euratom) nr. 1995/2006, fremføres til det følgende år, forudsat at midlerne anvendes inden udgangen af første kvartal i det følgende år.8. Egne midler, herunder navnlig gaver og medlemsgebyrer, fremkommet i forbindelse med et europæisk politisk partis årlige transaktioner, der overstiger de 15 % af de støtte-berettigede omkostninger, som påhviler støttemodtageren, er ikke omfattet af forbuddet mod fortjeneste.9. Bestemmelserne i stk. 8 finder ikke anvendelse, hvis de finansielle reserver for et politisk parti på europæisk plan overstiger 100 % af partiets gennemsnitlige årlige indtægter."___________________* EUT L 248 af 16.9.2002, s. 1.** EUT L 357 af 31.12.2002, s. 1.(9) Artikel 10, stk. 2, affattes således:"2. Finansieringen over Den Europæiske Unions almindelige budget kan ikke overstige 85 % af budgettet for et politisk parti eller en fond på europæisk plan. Det pågældende parti på europæisk plan har bevisbyrden."(10) Artikel 12 affattes således:"Artikel 12EvalueringSenest den 15. februar 2011 offentliggør Europa-Parlamentet en rapport om anvendelsen af denne forordning samt om de finansierede aktiviteter. Det foreslår i givet fald ændringer til finansieringsordningen."Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Europa-Parlamentets vegne På Rådets vegneFormand Formand [1] EUT L 297 af 15.11.2003, s. 1.[2] KOM(2006) 790. Valget til Europa-Parlamentet i 2004: Kommissionens rapport om EU-borgernes deltagelse i bopælsmedlemsstaten (direktiv 93/109/EF) og om de nærmere valgbestemmelser (afgørelse 76/787/EF som ændret ved afgørelse 2002/772/EF, Euratom).[3] EUT C 292E af 1.12.2006, s. 127.[4] EUT C 150 af 28.6.2006. s. 9.[5] EUT C […] af […], s. […].[6] EUT C […] af […], s. […].[7] EUT C 292E af 1.12.2006, s. 6.